Folketing
2013-02-07

Jamen hov: Er vi så ikke lige præcis ved at skippe den individuelle vurdering, hvor vi kigger på den enkelte, og hvor vi spørger, hvor realistisk det er, og hvor meget man egentlig selv har gjort? Det er i virkeligheden der, hvor jeg synes at vi skal sørge for – og det synes jeg sådan set er glimrende ved den her aftale – at vi laver systemet nogenlunde fleksibelt, sådan at man kan tage dem, som det giver mening for, og få dem over i fodlænkeordningen. For vi ved godt, som jeg også tror hr. Karsten Lauritzen selv nævnte i sin ordførertale, at det betyder, at chancen for, at de falder tilbage til kriminalitet, så simpelt hen er mindre.